徐朝清

徐朝清係重慶江津區一女，同老公劉國江係傳奇愛情故事「天梯」嘅主人翁。

徐朝清大劉國江十年，兩人相戀時，徐朝清係寡婦，而劉國江就廿歲出頭。1956年，為咗避開世俗嘅非議，兩人避居深山。為咗方便老婆出行，劉國江花咗半個世紀時間，喺懸崖峭壁上面獨自為老婆由山頂直達山底鑿咗6,000幾級石梯。

2007年，劉國江死，徐朝清先至搬落山同個仔住。2012年10月30號，徐朝清死，葬禮11月4號舉行。

徐朝清兩公婆嘅愛情故事被改編為電影《愛情天梯》同埋電視劇《天梯》。重慶市喺徐朝清死後重規劃打造「愛情天梯」風景區。 

重慶人
朝清